AIŠKINAMASIS RAŠTAS

Dėl uždarosios akcinės bendrovės „Molėtų švara“ metinių finansinių ataskaitų rinkinio tvirtinimo ir pelno (nuostolių) paskirstymo

**1. Parengto tarybos sprendimo projekto tikslai ir uždaviniai**

Molėtų rajono savivaldybė UAB „Molėtų švara“ (toliau – Bendrovė) valdo 1 500 000 (100 proc.) paprastųjų vardinių 0,29 euro vertės akcijų, kurių nominali vertė 435 000 Eur.

Vadovaudamasi Lietuvos Respublikos akcinių bendrovių įstatymo 34 straipsnio 8 dalimi, UAB „Molėtų švara“ valdyba 2016 m. balandžio 13 d. pateikė visuotiniam akcininkų susirinkimui Bendrovės 2015 m. audituotą metinių finansinių ataskaitų rinkinį, pelno (nuostolių) paskirstymo projektą ir Bendrovės metinį pranešimą.

Nepriklausomo auditoriaus nuomonė: finansinės ataskaitos visais reikšmingais atžvilgiais teisingai pateikia Bendrovės 2015 m. gruodžio 31 d. finansinę būklę ir tą dieną pasibaigusių metų finansinės veiklos rezultatus. Bendrovės metiniame pranešime auditorius nepastebėjo jokių reikšmingų į jį įtrauktos finansinės informacijos neatitikimų.

2015 metų pradžioje Bendrovė turėjo 26 193 Eur pelno, ataskaitinius finansinius metus užbaigė turėdama 32 978 Eur grynojo pelno. 69 533 Eur pervedama iš rezervų. Paskirstytinas pelnas– 128 704 Eur. Planuojama pelno dalį – 15 000 Eur - paskirti į kitus rezervus ir naudoti darbuotojų skatinimui, labdarai bei 100 000 Eur skirti investicijoms – pirkti komunalinę įrangą. Nepaskirstytasis pelnas ataskaitinių finansinių metų pabaigoje, perkeliamas į kitus finansinius metus – 13 704 Eur.

Bendrovei 2015 metams buvo nustatyti šie tikslai:

1. Sudaryti sutartis su visais atliekų turėtojais:

Dėl objektyvių priežasčių nebuvo sudarytos sutartys su visais atliekų turėtojais. Siunčiami registruoti laiškai su standartinėmis sutarties sąlygomis.

1. Sudaryti sąlygas šiukšlių rūšiavimui:

2015 metais buvo įsigyti šiukšlių rūšiavimo konteineriai ir išdalinti gyventojams. 70 proc. rajono gyventojų turi galimybę rūšiuoti atliekas.

1. Įsigyti modernios technikos ir sumažinti rankinio darbo apimtis:

Dėl darbo specifikos ir apimčių dalis darbų išliks rankinio pobūdžio, nes brangiai įsigyta technika nebus pilnai panaudota ir neatsipirks jos įsigijimas.

1. Užtikrinti sukurtos infrastuktūros priežiūrą:

Daug dėmesio ir lėšų buvo skirta miesto infrastruktūros priežiūrai.

1. Nustatytas 2015 m. finansinis rezultatas – 32,0 tūkst. eurų pelnas, gautas - 33,0 tūkst. eurų pelnas.

Bendrovės direktorius už praėjusių metų veiklą atsiskaitė Savivaldybės vadovams. Bendrovės veikla įvertinta labai gerai. 2016 m. suformuoti tokie tikslai:

1. Reorganizuoti atliekų tvarkymo sistemą.
2. Įdiegti abonentų apskaitos informacinių technologijų sistemą.
3. Įvesti dvinarės įmokos tarifą už atliekų tvarkymą.
4. Įsigyti spec. technikos miesto erdvių tvarkymo darbams atlikti.
5. Tęsti daugiabučių namų modernizavimo darbus.
6. Nustatyti, kad įmonės 2016 m. siektinas finansinis veiklos rezultatas-3 proc. pelningumas.

Parengto sprendimo projekto tikslas – patvirtinti Bendrovės 2015 m. audituotą metinių finansinių ataskaitų rinkinį ir paskirstyti 2015 m. pelną (nuostolius), išrinkti valdybos narius.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 3 dalies 9 punktas, 48 straipsnio 2 dalis;

Lietuvos Respublikos akcinių bendrovių įstatymo 20 straipsnio 1 dalies 3, 9 ir 10 punktas, 24 straipsnio 1 dalis, 58 straipsnio 2 dalis, 59 straipsnio 1 ir 2 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - vykdomi teisės aktai.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Uždaroji akcinė bendrovė „Molėtų švara“.